**Elias Ulander** (s. 13. maaliskuuta 1997 Helsinki) on suomalainen jääkiekkopuolustaja, joka pelaa 5. marraskuuta 2023 asti kestävällä sopimuksella SM-liigajoukkue Hämeenlinnan Pallokerhossa.

Ura
---

### Seuraura

Ulander on Helsingin IFK:n kasvatti. Hän jakoi kaudella 2012–2013 tehoilla 10+18=28 koko C-nuorten SM-sarjan puolustajien pistepörssin toisen sijan Jokipoikien Santeri Koposen ja HPK:n Joni Kankaan kanssa edellään vain Jokereiden Olli Juolevi. Ulander voitti kauden päätteeksi C-nuorten SM-pronssia. Kaudella 2013–2014 hän pelasi HIFK:n B-nuorten lisäksi myös kaksi ottelua lainalla Helsingin Jääkiekkoklubin B-nuorten Mestis-joukkueessa.

Kaudella 2014–2015 Ulander toimi HIFK:n B-nuorten kapteenina. Hän oli 11 osumallaan joukkueen eniten maaleja tehnyt puolustaja. Ulander jakoi kaikkiaan 29 tehopisteellään B-nuorten SM-sarjan puolustajien pistepörssin viidennen sijan Ässien Aleksi Varttisen ja Ilveksen Henry Mäntylän kanssa. Pudotuspeleissä hän oli tehoilla 3+8=11 koko sarjan tehokkain puolustaja. Ulander jakoi myös HIFK:n sisäisen syöttöpörssin voiton kolmen muun pelaajan kanssa. Kaudella 2015–2016 hän sijoittui tehoilla 6+27=33 koko A-nuorten SM-liigan puolustajien pistepörssissä kolmanneksi.

Kaudella 2016–2017 Ulander voitti tehoilla koko A-nuorten SM-liigan puolustajien piste- ja syöttöpörssin tehoilla 8+30=38, joilla hän oli myös HIFK:n toiseksi paras pistemies Niklas Nordgrenin jälkeen. Ulander voitti myös sarjan puolustajien tehotilaston lukemalla +24. Hänet palkittiin kauden päätteeksi A-nuorten SM-liigan parhaana puolustajana Reijo Ruotsalainen -palkinnolla ja valittiin ensimmäiseen tähdistökentälliseen. Ulander debytoi kauden aikana myös HIFK:n SM-liigajoukkueessa. Hän pelasi ensimmäisen ja kauden ainoaksi jääneen liigaottelunsa 29. lokakuuta 2016 vieraissa Tapparaa vastaan. Ulander sai ottelussa jääaikaa 15.30 minuuttia.

Toukokuussa 2017 Ulander teki HIFK:n kanssa kolmivuotisen SM-liigasopimuksen. Varsinaisella SM-liigan tulokaskaudellaan 2017–2018 hän teki 34 runkosarjaottelussa kolme syöttöpistettä. Ulander pelasi myös viisi Mestarien liigan ottelua tehden kaksi syöttöpistettä. Hän ei mahtunut HIFK:n kokoonpanoon pudotuspeleissä, mutta ottelumäärä runkosarjassa riitti kuitenkin SM-pronssiin. Ulander pelasi valtaosan kaudestaan vielä myös HIFK:n A-nuorissa, jossa hän voitti SM-pronssia.

Kaudella 2018–2019 Ulander nousi poissaolojen aikana aina HIFK:n kapteenistoon. Hänen roolinsa jäi kuitenkin varsin pieneksi ja joulukuussa 2018 seura lainasi Ulanderin joulutaukoon asti ulottuvalla sopimuksella KooKoohon paikkaamaan loukkaantumisia. Hän pelasi siellä kuusi ottelua. Tammikuussa 2019 HIFK lainasi Ulanderin toistaiseksi voimassa olevalla sopimuksella yhteistyöseuraansa, Mestis-joukkue Jokipoikiin, jossa hän sai lopulta tililleen kaksi ottelua. Ulanderin rooli HIFK:ssa jäi loppukaudellakin melko pieneksi ja hän vahvisti kevään peleissä myös seuran A-nuoria. Syyskuussa HIFK lainasi Ulanderin taas toistaiseksi voimassa olevalla sopimuksella Jokipoikiin, jossa hän pelasi kaksi Suomen Cupin ottelua, kunnes Ulander palasi HIFK:n vahvuuteen. Marraskuussa hän siirtyi jälleen toistaiseksi voimassa olevalla sopimuksella Jokipoikiin. Ulander pelasi siellä 11 ottelua, kunnes joulukuussa HIFK lainasi hänet toistaiseksi voimassa olevalla sopimuksella Rovaniemen Kiekkoon. Kahden siellä pelatun ottelun jälkeen Ulander siirtyi vuoden 2020 vaihteessa kuukauden mittaisella sopimuksella lainalle Pelicansin SM-liigajoukkueeseen. Helmikuussa hänen sopimuksensa HIFK:n kanssa purettiin ja Ulander teki Pelicansin kanssa loppukauden kattavan sopimuksen.

Marraskuussa 2020 Ulander siirtyi toistaiseksi voimassa olevalla sopimuksella Mestis-joukkue Kiekko-Vantaaseen oltuaan ilman sopimusta alkukauden 2020–2021. Helmikuussa 2021 hän siirtyi loppukauden kattavalla sopimuksella Tanskan Metal Ligaenin Frederikshavn White Hawksiin. Elokuussa Ulander teki seuran kanssa vuoden mittaisen jatkosopimuksen. Kaudella 2021–2022 hän jakoi joukkueen sisäisen tehotilaston voiton Lucas Andersenin kanssa lukemalla +17.

Kaudeksi 2022–2023 Ulander siirtyi vuoden mittaisella sopimuksella Slovakian Extraligan HK Spišská Nová Vesiin. Syyskuussa 2023 hän siirtyi 5. marraskuuta alkavaan maaottelutaukoon asti kestävällä sopimuksella Hämeenlinnan Pallokerhoon. Seura hankki Ulanderin ensisijaisesti paikkaamaan puolustuksensa useita loukkaantumisia.

### Maajoukkueura

Ulander on pelannut neljä poikien maaottelua.

Muuta
-----

Ulander valmistui ylioppilaaksi Mäkelänrinteen lukiosta keväällä 2017.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2014–2015 | HIFK | A-SM | 1 | 0 | 0 | 0 | 0 | – | – | – | – | – |
| 2015–2016 | HIFK | A-SM | 48 | 6 | 27 | 33 | 29 | 3 | 0 | 2 | 2 | 2 |
| 2016–2017 | HIFK | A-SM | 47 | 8 | 30 | 38 | 30 | 7 | 0 | 5 | 5 | 4 | Ykköstähdistö |
|  | HIFK | SM-liiga | 1 | 0 | 0 | 0 | 0 | – | – | – | – | – |
| 2017–2018 | HIFK | A-SM | 25 | 7 | 17 | 24 | 20 | 11 | 1 | 4 | 5 | 10 |
|  | HIFK | SM-liiga | 34 | 0 | 3 | 3 | 12 | – | – | – | – | – |
| 2018–2019 | HIFK | A-SM | 4 | 2 | 1 | 3 | 29 | 2 | 1 | 2 | 3 | 2 |
|  | HIFK | SM-liiga | 28 | 0 | 2 | 2 | 4 | 1 | 0 | 0 | 0 | 0 |
|  | KooKoo | SM-liiga | 6 | 0 | 0 | 0 | 6 | – | – | – | – | – |
|  | Jokipojat | Mestis | 2 | 0 | 1 | 1 | 0 | – | – | – | – | – |
| 2019–2020 | HIFK | SM-liiga | 6 | 0 | 0 | 0 | 0 | – | – | – | – | – |
|  | Jokipojat | Mestis | 11 | 0 | 0 | 0 | 10 | – | – | – | – | – |
|  | RoKi | Mestis | 3 | 0 | 0 | 0 | 2 | – | – | – | – | – |
|  | Pelicans | SM-liiga | 24 | 0 | 2 | 2 | 20 | – | – | – | – | – |
| 2020–2021 | Kiekko-Vantaa | Mestis | 6 | 1 | 4 | 5 | 0 | – | – | – | – | – |
|  | Frederikshavn White Hawks | Tanska | 5 | 1 | 2 | 3 | 0 | 7 | 2 | 2 | 4 | 2 |
| 2021–2022 | Frederikshavn White Hawks | Tanska | 44 | 0 | 19 | 19 | 47 | 5 | 0 | 1 | 1 | 2 |
| 2022–2023 | HK Spišská Nová Ves | SloEL | 41 | 2 | 7 | 9 | 28 | 12 | 2 | 1 | 3 | 33 |
| 4 kautta | yhteensä | SM-liiga | 99 | 0 | 7 | 7 | 42 | 1 | 0 | 0 | 0 | 0 |
| 2 kautta | yhteensä | Tanska | 49 | 1 | 21 | 22 | 47 | 12 | 2 | 3 | 5 | 4 |
| 1 kausi | yhteensä | SloEL | 41 | 2 | 7 | 9 | 28 | 12 | 2 | 1 | 3 | 33 |
| 3 kautta | yhteensä | Mestis | 22 | 1 | 5 | 6 | 22 | – | – | – | – | – |

Lähteet
-------

* Elias Ulander The Internet Hockey Databasessa (englanniksi)
* Elias Ulander Eurohockey-sivustolla (englanniksi)
* Elias Ulander *Elite Prospects*. Everysport Media Group AB.  (englanniksi)

### Viitteet

1. 1 2  Elias Ulander vahvistamaan puolustusta *kiekko-vantaa.fi*.  17.11.2020. Kiekko-Vantaa Hockey Oy. Viitattu 18.11.2020.
2. ↑  ELIAS "Nestori" ULANDERIN EDARIDEBYYTTI SAI MIEHEN MUIKISTELEMAAN. *facebook.com*.  29.10.2016. HIFK Ishockey rf. Viitattu 23.2.2021.
3. 1 2 3 4 5 6 7  Elias Ulander *Elite Prospects*. Everysport Media Group AB.  (englanniksi)
4. ↑  Elite Prospects - U16 SM-sarja Stats 2012-2013 *eliteprospects.com*. Everysport Media Group AB. Viitattu 25.4.2014. (englanniksi)
5. ↑  Elite Prospects - HIFK U18 *eliteprospects.com*. Everysport Media Group AB. Viitattu 25.4.2014. (englanniksi)
6. ↑  Elite Prospects - U18 SM-sarja Stats 2014-2015 *eliteprospects.com*. Everysport Media Group AB. Viitattu 25.4.2014. (englanniksi)
7. ↑  Elite Prospects - U18 SM-sarja Stats 2014-2015 *eliteprospects.com*. Everysport Media Group AB. Viitattu 25.4.2014. (englanniksi)
8. ↑  Elite Prospects - HIFK U18 *eliteprospects.com*. Everysport Media Group AB. Viitattu 25.4.2014. (englanniksi)
9. ↑  Elite Prospects - U20 SM-liiga Stats 2015-2016 *eliteprospects.com*. Everysport Media Group AB. Viitattu 25.4.2014. (englanniksi)
10. ↑  Elite Prospects - HIFK U20 *eliteprospects.com*. Everysport Media Group AB. Viitattu 25.4.2014. (englanniksi)
11. ↑  Ottelutilastot *liiga.fi*.  29.10.2016. Jääkiekon SM-liiga Oy. Viitattu 29.10.2016.
12. ↑  Selin korvaa Törmäsen HIFK:n käskyttäjänä - Runkopelaajille jatkosopimuksia *Jatkoaika.com*.  8.5.2017. Jatkoaika r.y. Viitattu 8.5.2017.
13. ↑  Ulander paikkaamaan KooKoon poissaolojen sumaa *Jatkoaika.com*.  7.12.2018. Jatkoaika r.y. Viitattu 10.1.2019.
14. ↑  IFK:n puolustajalupaus Elias Ulander saapuu Joensuuhun! *joensuunkiekkopojat.fi*.  10.1.2019. Mehtimäki Oy. Viitattu 10.1.2019.
15. ↑  Elias Ulander ja Terry And Jokipoikien vahvuuteen *joensuunkiekkopojat.fi*.  9.9.2019. Joensuun Kiekko-Pojat Oy. Viitattu 26.9.2023.
16. ↑  Tiedote: Kaksi pelaajaa lainalle Jokipoikiin *hifk.fi*.  12.11.2019. Oy HIFK Hockey AB. Viitattu 12.11.2019.
17. ↑  Puolustaja Elias Ulander RoKiin - Kokoonpanossa myös muuta liikettä *rokihockey.fi*.  17.12.2019. RoKi Hockey Oy. Viitattu 18.12.2019.
18. ↑  Elias Ulander kuukauden lainasopimuksella Pelicansiin *pelicans.fi*.  31.12.2019. Lahden Pelicans Oy. Viitattu 2.1.2020.
19. ↑  Elias Ulander jatkaa loppukauden Pelicansissa *pelicans.fi*.  2.2.2020. Lahden Pelicans Oy. Viitattu 3.2.2020.
20. ↑  Elias Ulander loppukaudeksi Tanskaan *kiekko-vantaa.fi*.  23.2.2021. Kiekko-Vantaa Hockey Oy. Viitattu 26.9.2023.
21. ↑  Søvsø, Michael: ELIAS ULANDER er tilbage i Frederikshavn *Metalligaen.dk*.  12.8.2021. Danmarks Ishockey Union. Viitattu 13.8.2021. (tanskaksi)
22. ↑  Elite Prospects - Frederikshavn White Hawks *eliteprospects.com*. Everysport Media Group AB. Viitattu 1.9.2022. (englanniksi)
23. ↑  HK Spisska Nova Ves *facebook.com*.  1.9.2022. HK Spišská Nová Ves. Viitattu 1.9.2022. (slovakiksi)
24. ↑  HPK vahvistaa puolustustaan – Pulli ja Ulander Hämptoniin *hpk.fi*.  21.9.2023. HPK Liiga Oy. Viitattu 26.9.2023.
25. ↑  Mäkelänrinteen lukion ylioppilaat keväällä 2017 *hel.fi*.  19.5.2017. Helsingin kaupunki. Viitattu 23.2.2017.

HPK – SM-liiga
6 Pulli |
10 Vesterinen |
11 Martel |
12 Päivärinta |
14 Ahonen |
17 Hietanen (**C**) |
18 Savolainen |
19 Rautiainen |
23 Toivonen |
25 Huttunen |
28 Nenonen (**A**) |
29 Ruokonen |
30 Rajaniemi |
31 Markkanen |
35 Ka. Saarinen |
37 Ikonen |
38 Karjalainen |
40 Nurmi |
41 Pihlström |
44 Reini |
49 Tapio |
50 Ulander |
53 Janatuinen |
54 Pärssinen |
65 Loimaranta |
71 Järvelä |
74 Nikkilä (**A**) |
80 Lundell |
81 Aaltonen |
82 Tuulola |
84 Henriksson |
89 Ketola |
91 Mustonen |
95 Toivola (**A**) |
-- Juvonen |
-- Lukkari |
-- Ki. Saarinen |
-- Talvikunnas  

Valmentajat Lehtonen – Sirento-Manninen – Virta – Virtanen – Sarvela – Jokinen